Къэбэрдей-Балъкъэрым и Iэтащхьэ КIуэкIуэ Юрий дыгъуасэ яIущIащ зи щхьэ IуэхукIэ зыкъызыхуэзыгъэзахэм
ДэIэпыкъуныгъэ хуэныкъуэу республикэм и унафэщIым зыхуагъэзащ Налшык, Бахъсэн къалэхэм, Iуащхьэмахуэ, Бахъсэн, Шэджэм, Прохладнэ районым щыщхэм. Зыхэплъа Iуэхугъуэхэр ехьэлIат уз хьэлъэ зиIэ сабийхэр къэралым и медицинэ центрхэм икIэщIыпIэкIэ гъэкIуэным, псэупIэкIэ щыIэ гугъуехьхэр зэфIэхыным, сабий куэд зыпI унагъуэшхуэхэм защIэгъэкъуэным.
Нэхъ куууэ зыхэплъэн хуей зыхуэгъэзэныгъэхэр зыхуэ-фащэ министерствэхэм, муниципальнэ щIыпIэхэм я Iэтащхьэхэм пщэрылъ щащIащ, ахэр щызэфIагъэкIын хуей пIалъэр къыщыгъэлъэгъуауэ.
КъБР-м и Iэтащхьэмрэ Правительствэмрэ
я пресс-IуэхущIапIэ.
